[{"text_idx": "#000002", "text": "Fel cyfraniad Awdurdod y Parc Cenedlaethol i brosiect LIFE Afon Dyfrdwy, bydd Wardeiniaid ardal y Bala yn cydweithio gydag ysgol gynradd leol i sefydlu deorfa bysgod dros dro yn y dosbarth. Trwy sefydlu a gofalu am yr wyau pysgod wrth iddynt ddatblygu i fod yn silod ma\u0302n bydd y plant yn cael cyfle heb ei ail i ddysgu am gylch bywyd pysgod ac amgylchedd afon."}, {"text_idx": "#000004", "text": "Bydd y pysgod ma\u0302n yn aros yn y ddeorfa nes byddant yn ddigon mawr i\u2019w rhyddhau i Afon Tryweryn gerllaw. Er y bydd rhwng 150 a 200 o wyau yn cael eu rhoi ym mhob un o\u2019r ddwy ddeorfa, yn anffodus nid oes disgwyl iddynt oll oroesi i gyrraedd yr afon, gan y bydd rhai wyau yn methu, a rhai silod yn gorfod bod yn destun profion am haint cyn y gellir rhyddhau gweddill yr haig i\u2019r afon er mwyn amddiffyn y stoc wyllt gynhenid o frithyll brown yr afon."}, {"text_idx": "#000007", "text": "Trwy ddysgu am gylch bywyd pysgod trwy brofiad ymarferol \u2013 o osod yr wyau yn y ddeorfa a gofalu amdanynt hyd eu rhyddhau yn Afon Tryweryn, gobeithio y bydd y profiad yn meithrin diddordeb yn yr amgylchedd naturiol a gwerthfawrogiad o bwysigrwydd gofalu amdano.\u201d"}, {"text_idx": "#000010", "text": "\u201cRoedd mor braf gweld ymateb y disgyblion wrth i\u2019r wyau gyrraedd y ddeorfa ac maent i gyd yn hynod gyffrous i\u2019w gweld yn deor. Wedi cael cyflwyniad ac arweiniad gan y Wardeiniaid ynghylch sut i ofalu am yr wyau maent yn awyddus iawn i fwrw i waith a chymryd eu tro mewn parau i oruchwylio\u2019r ddeorfa dros yr wythnosau nesaf.\u201d"}]